title: При въздушна атака срещу сграда в Сана загинаха над 200 души

maintext: Въздушна атака вчера срещу сграда в столицата на Йемен Сана причини смъртта на 213 души, сред които и кметът на града Сана Абдел Кадер Хилал, а повече от 500 са били ранени, съобщи телевизия "Ал Маядин", цитирана от БТА. В момента на удара на мястото вървяла траурна церемония с участието на водачи на шиитските бунтовници хуси.Траурната церемония била по повод смъртта на бащата на генерал Джалал ал Руйшен, назначен за вътрешен министър от президента Абд Рабу Мансур Хади и останал на поста си след превземането на Сана от бунтовниците през септември 2014 г. Според очевидци след атаката в сградата избухнал пожар и тя се е срутила.За момента няма надеждна информация кой е организирал атаката. Първите заподозрени бяха САЩ, които обявиха, че започват преразглеждане на своята подкрепа за коалицията в Йемен, оглавявана от Саудитска Арабия, след като бунтовниците им отправят такива обвинения. "Случаят ще бъде разследван незабавно и следственият екип е готов да се възползва от опита на американската страна. Коалицията ще предостави всички необходими данни за операциите на военновъздушните сили през този ден в Сана и околностите на града", се казва в комюнике на алианса, оглавяван от саудитците.Нападението "няма да остане безнаказано", предупреди Висшият политически съвет в Йемен, включващ членове на въоръженото движение на хусите и симпатизанти на бившия президент Али Абдула Салех. Съветът прикани своите поддръжници "да използват всички средства, за да отвърнат на това престъпление", и отправи към йеменците призив да участват днес в демонстрация пред офиса на ООН в Сана в знак на протест срещу "военните престъпления" на коалицията.Коалицията, предприела намеса в Йемен през март 2015 г., бе обвинявана от правозащитници, че често атаките й засягат и граждански зони.Вчера на разсъмване четирима цивилни от едно и също семейство бяха убити при въздушен удар на коалицията в къща близо до селището Баджил в западната провинция Худейда, съобщи за АФП представител на местните власти.На 15 март т. г. при въздушни атаки срещу пазар в провинция Хаджах (северозападно от Сана) загинаха най-малко 119 души по данни на УНИЦЕФ. Племенен вожд, близък до бунтовниците, обвини тогава коалицията, припомня агенцията. По данни на ООН в йеменския конфликт до момента са убити над 6700 души.


description: Димитров напомни за най-силните си дни и стигна до 6:2, 6:4. В полуфинала в Пекин българинът ще срещне Милош Раонич.

title: С отлична игра Григор Димитров взе първа победа срещу Надал

maintext:
Българският тенисист спечели с 6:2, 6:4 и е на полуфинал в Пекин
Българският тенисист Григор Димитров се класира за полуфиналите в турнира в Пекин. Той изигра забележителен мач и за първи път в кариерата си победи Рафаел Надал.Димитров напомни за най-силните си дни и стигна до 6:2, 6:4. Срещу втория в схемата той показа увереност, стабилна игра и държеше инициативата през целия мач.Впечатляващо беше представянето на българина в сервис-геймовете на Надал. Той направи пробиви във всеки един от тях през първия сет.Испанецът само веднъж успя да спечели подаването си, без да се налага да спасява възможност за пробив. Това се случи при 3:5 във втория сет, когато Димитров отстъпи на нула, сякаш съсредоточен върху мисълта за предстоящия гейм, в който ще сервира за победата.Още в началото на мача двамата предложиха красиви и оспорвани разигравания. След петте поредни пробива, които си размениха, Димитров пръв успя да спечели сервис-гейма си за 4:2.Българинът влезе в силна серия, която удължи до шест поредни гейма, за да стигне до 6:2, 2:0. Едва тогава Надал съумя да вземе подаването си за първи път.Пробивът, който Димитров постигна в началото на сета, се оказа достатъчен, за да спечели първата си победа от осем мача с носителя на 14 титли от Големия шлем. Българинът записа 14 печеливши удара и 20 непредизвикани грешки срещу съответно 16 и 32 за испанеца.Много силно беше представянето на Димитров в защита. С огромно желание и воля той гонеше всяка топка, като направи забележителни спасявания.В полуфинала Димитров ще срещне Милош Раонич. Канадецът се наложи с 6:4, 6:4 срещу Пабло Кареньо Буста.До момента Димитров и Раонич са се срещали три пъти, като и в трите случая са играли на твърди кортове. Канадецът печели през 2011, а след това българският тенисист има две победи. Последната е с 6:3, 3:6, 6:4, 7:6 от Australian Open през 2014 г.

fasttext_language: bg


description: При успех на холандските профсъюзи щетата за футболната федерация може да е за милиони евро.

title: ФИФА е пред съдебна битка заради проблемите на работниците в Катар

maintext:
Протестите не промениха много ситуацията, но едно спечелено дело може
ФИФА е заплашена от съдебно дело в швейцарски съд заради съучастие по казуса с лошите условия на труд на работниците в Катар при подготовката за световното първенство по футбол.Откакто спечели домакинството на турнира през 2010 г., Катар непрекъснато е критикувана за отношението към работниците мигранти , които се изсипаха в страната, за да строят инфраструктурата. По последни данни около 1.7 милиона работници от други държави участват в строителството на стадиони, пътища и хотели.Делото е заведено от Федерацията на холандските профсъюзи (FNV) от името на бангладешкия работник Надим Шарафул Алам. Това е първият случай, в който ФИФА може да отговаря директно в швейцарски съд.В писмо от неделя вечерта от адвокатите на FNV и Алам до новия президент на ФИФА Джани Инфантино на футболната федерация се дава срок от три седмици да признае съучастие и да плати нанесените щети. В противен случай ще бъде заведено дело.Въпреки че претенциите не Алам са относително приемливи, при успех това ще отвори вратите за стотици хиляди мигранти да предявят същите искове. Това вече може да нанесе щети за десетки милиони евро.ФИФА непрекъснато повтаря, че не носи отговорност за социалните проблеми в страните домакини. От федерацията твърдят, че са катализатор за промени, които катарското правителство прави, за да осигури задоволителни условия на работниците.Неправителствените организации и профсъюзите обаче смятат, че ФИФА трябва да използва влиянието си за по-активен натиск за промяна на условията на труд и за отмяната на системата "кафала" в редица близкоизточни държави, която се смята за модерна форма на робство.В писмото адвокатите на холандския профсъюз смятат, че ФИФА "трябва да признае, че погрешно е присъдила световното първенство през 2022 г. на Катар без да изиска гаранции, че Катар ще следва фундаменталните човешки права и правата на труд на мигрантите работници, чиято дейност е непосредствено свързана с домакинството на първенството".Според тях ФИФА е трябвало да изиска отмяната на системата "кафала" и да гарантира, че мигрантите ще могат да сменят работата си, ще имат свободата да напускат Катар, когато си поискат, а също така ще имат право да се сдружават в профсъюзи.Адвокатите искат от Инфантино да признае, че ФИФА е нарушила правата на Алам, който е работил в Катар от 2014 до 2016 г. Те настояват за компенсация от 5390.53 швейцарски франка.Като мотиви за иска се посочват: "Правните отговорности на ФИФА произлизат от два отличителни момента във времето: 1. когато е позволила на Катар да кандидатства за домакинство на световното първенство през 2022 г. и последващото й избиране за домакин; и 2. когато не успя и не успява все още да поеме отговорност за съдбата на работниците мигранти чрез неизискването от Катар да реформира трудовата си система."


title: Близо 18 милиона лева повече ще преведе държавата за култура през 2017 г.

maintext:
Фотограф: Анелия Николова
Близо 18 млн. лв. увеличение в трансферите за култура към Министерството на културата и общините предвижда публикуваният вчера проектобюджет за 2017 г. 97,19 млн., или с 10 млн. повече спрямо тази година са средствата, които ще бъдат преведени за културни дейности в общините, а общо 124.4 млн. - на Министерството на културата.Това е далеч от заявката на Рашидов и Комисията по култура и медии в парламента да се преборят за общо 75 млн. увеличение за министерството и общините.Ведомството на Рашидов ще разчита и на 25 млн., или с 2 млн. повече собствени приходи за планирани разходи от 149 млн. лв. Най-много средства - 126.7 млн. лв, то ще вложи в перото "Политика в областта на създаване и популяризиране на съвременно изкуство в страната и в чужбина и достъп до качествено художествено образование". 17 млн. лв са предвидени за политика в областта на опазване на движимото и недвижимото културно наследство. Общо парите, които МК ще разпредели, нарастват с 10 млн.Извън тези цифри правителството не предвижда значимо увеличение на субсидията за обществените медии, които се финансират директно от бюджета. Българското национално радио ще получи 42.22 млн. лв, БНТ 0 65.27 млн. лв., а Българската телеграфна агенция - 4.836 млн. лв.


description: Историята на Рейчъл Уотсън след нейния развод. Всеки ден тя се качва на влака до Лондон - и всеки ден влакът преминава покрай семейната й къща, в която са живели заедно с бившия й съпруг Том и в която той живее сега, с новата си жена Ана и детето им

title: Момичето от влака

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: София, бул. Александър Стамболийски 17
Адрес: ул. "Гладстон" №8
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Трилър
САЩ / 2016 / 112 минути
Възрастова група: D - Забранен за лица под 16-годишна възраст
Сценарист: Ерин Кресида Уилсън
Режисьор: Тейт Тейлър
В ролите: Хейли Бенет, Лора Препън, Люк Евънс, Лиса Кудроу, Джъстин Теру, Едгар Рамирес, Емили Блънт, Ребека Фъргюсън, Алисън Джани, Дарън Голдстийн, Никол Бонифашо, Рос Гиби
Продуцент: Джаред Лебьоф
По едноименния роман (2015 г.) на британската писателка Пола Хокинс.Историята на Рейчъл Уотсън (Емили Блънт) след нейния развод. Всеки ден тя се качва на влака до Лондон - и всеки ден влакът преминава покрай семейната й къща, в която са живели заедно с бившия й съпруг Том (Джъстин Дероу) и в която той живее сега, с новата си жена Ана (Ребека Фъргюсън) и детето им.Опитвайки се да не мисли върху това, тя се концентрира върху двойка, живееща няколко къщи по-надолу. Това са Мегън и Скот Хипуел (Хейли Бенет и Люк Евънс) - тя ги нарича "Джес" и "Джейсън", а за тях Рейчъл си представя прекрасен живот и перфектното щастливо семейство...Един ден обаче тя става свидетел на нещо шокиращо, което я изпълва с гняв. На другия ден се събужда след кошмар, при това - с наранявания и натъртвания, но без конкретен спомен за изминалата нощ. Усещането й е, че се е случило нещо лошо.Идва и новината от телевизията: Мегън Хипуел е изчезнала! Рейчъл се заинтересува от случая и започва да проучва нещата. Дали тя има нещо общо с изчезването и евентуалното убийство на Мегън / "Джес"?


title: Първите деца мигранти от лагера в Кале пристигнаха във Великобритания

maintext:
Фотограф: Peter Nicholls
Първа група от 14 деца пристигна във Великобритания вчера от затворения бежански лагер край френския град Кале,
станал пословичен с мизерията и ужасяващите условия на живот и който предстои да бъде закрит
, предаде БТА. Прехвърлянето на децата е в
изпълнение на постигнатото на 10 октомври споразумение между Париж и Лондон,според което Великобритания ще приеме останали без придружител деца от лагера.
Автобусът с децата на възраст между 14 и 17 години, придружени от британски правителствени служители, пристигна в южния лондонски квартал Кройдън. Посрещнаха ги хуманитарни работници и религиозни деятели, които им предложиха своята помощ.
Всички те имат родители или близки във Великобритания и досега британското правителство отказваше събиране на семействата им. След натиск от френска страна обаче Лондон склони да ги приеме след поправка в британското имиграционно законодателство, станала известна като "поправката Дъбс". Тя бе предложена от британския политик Алф Дъбс, пристигнал преди години в страната като дете на еврейски бежанци, търсещи спасение от нацисткия Холокост.


title: Най-четеното в "Дневник": Новата идея за почивните дни, Русия, Цачева

maintext:
Фотограф: Анелия Николова
Идеята за отпадане на пренареждането на работните и почивните дни, "третата Световна война" по руската Телевизия и признанието на кандидатът за президент на ГЕРБ Цецка Цачева, че за съществуването на "другата реалност" до 1989 г. се замислила чак след 1985 г. са темите, които попадат в класацията на най-четените статии в "Дневник" за изминаващата седмица. Ето и пълната класация на десетте най-четени текста (справката е направена в 19 часа на 15 октомври):
- 42092 прочитания.
- 37 026 прочитания.
- 32 810 прочитания.
- 31 504 прочитания.
- 30 985 прочитания.
- 30 958 прочитания.
- 27 818 прочитания.
- 26 265 прочитания.
- 23 974 прочитания.
- 23 459 прочитания.


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня 30 октомври 2016 г.


description: Да се вслушаме в думите на Спас Русев и да си спомним за Александър Томов.

title: Какво каза новият собственик на "Левски"... Александър Томов

maintext:
[LAP.bg]
Ако сте физиономист и видите познато лице, често може да изпаднете в ситуация, в която да видите някого и да чудите на кого ви прилича. Ако пък помните думи и сте чули първото пространно изказване на собственика на "Левски" Спас Русев за бъдещето на клуба, то няма какво да се чудите... Неговият "словесен близнак" е Александър Томов.Може речникът им и начинът им на изказ да не е 1:1 съвместим, но приликата в смисъла на изказванията им е голяма. И дори донякъде притеснителна (ако сте привърженик на "Левски").Русев се появи на "Георги Аспарухов" в края на август, когато получи безвъзмездно акциите от предишните собственици. В същия ден той се оказа с най-много акции и във "Виваком". Ако си спомняте при второто си идване в ЦСКА Томов също получи акциите безвъзмездно от "Титан".И двамата застанаха начело на двата най-големи клуба в българския футбол, тясно вплетени в управлението на други компании (Томов - "Кремиковци") и без преди това да са се занимавали с футболни проекти. В първия си престой на "Българска армия" политикът се явяваше като лицето и гласа на индийския бизнесмен Прамод Митал.Всички знаят как завършиха двата периода на управление в ЦСКА.Няколко подбрани цитата показват нагледно думите на двамата.(при идването си на власт през 2006 г.): "Митал иска ЦСКА да стане голям европейски клуб. Водим разговори с няколко футболисти. Всеки един от новите ще бъде представян на специална пресконференция, както е в Европа. Идеята на новия собственик е ЦСКА да стане клуб с европейско ниво. Задачата е трудна, но преследването и започва от утре. Първият включва основната цел - ставане на шампион на България. Втората ще бъде по-мащабна и с нея ще се търси мястото на ЦСКА сред най-добрите в Европа. Първата ни цел обаче е по-важна, тъй като без титлата второто няма смисъл.""Спортно-техническото ръководство ще остане в ръцете на големите имена на ЦСКА. Знам обаче, че клубът ще има нов европейски стил на управление.""Искам "Левски" да е шампион, но основната ми цел е "Левски" да е вропейски клуб. Не само да минава, но и да се задържа в Европа."(края на 2013 г. преди продажбата на акции): "Няма никакво затъмнение в клуба. По-прозрачно и открито дружество от ЦСКА няма. Всичко, което се случи, ще бъде открито в печата, ще излезе на страницата на Комисията по финансов надзор. Под "всичко" имам предвид покритите дългове, както и тези, които са останали за изплащане. Не сме като другите дружества, при които не разбираш какво има в тях. Всичко ще излезе точно, както си е по закон, ще се публикува в публичния регистър. Информацията ще бъде потвърдена и проверена от всекиго.""Процесът оттук нататък ще е тотално прозрачен. Тотално прозрачен. Всички репорти ще ги качваме на сайта.""За мен задача номер едно на "Левски" е преструктуриране на клуба. Поради тази причина ние вкарахме EY, които да направят тотална диагностика на клуба, за да видим какво имаме, каква е базата. И за да отидем, където искаме да отидем, какво трябва да направим. Това, което можем (от одита на EY), ще публикуваме. Това, което не го публикуваме, ще имаме специални срещи с фенските организации и ще го споделяме. Затова защото "Левски" не е еднолично дружество с ограничена отговорност."(лятото на 2014 г.): "Всичко, което е направено като селекция, е проучвано многократно. Зад всеки стои позиция на треньорското ръководство. Неслучайно те са и треньори, и селекционери по формулата "Фъргюсън". Те носят отговорност това да се случи.""Аз търся треньор, който да бъде българският вариант на Фъргюсън. Който да остане в клуба повече от десет години, който да изгради облика, стила на отбора. Въртят ми се варианти."(неколкократно обеща голям спонсор, който идваше до няколко седмици): "Готвя голям външен спонсор, тъй като това ми дава повече възможности, отколкото от български. Аз съм личната причина, поради която се задържа българската фирма за спонсор. Тя може да остане втори спонсор. Но на хоризонта има възможност за много голям външен спонсор."(обеща козирка до Нова година): "Действително казах това за козирката и смятам, че е приоритет номер едно. Секторът, по начина, по който е изграден, няма хидроизолация и ако не се покрие, ще има големи загуби. Но се оказа, че изграждането на козирка не е толкова лесно. Не е като да разпънеш чадър. Това е сложна, огромна конструкция, тежи 600 тона, дълга е 100 метра, виси над главите на близо 10 000 човека и не може да се правят компромиси.""Технологичното време за изграждането е шест месеца. Дилемата беше, ако трябва да я монтираме сега, да затворим стадиона и да пренасочим мачовете на друг стадион. Обсъдихме тези неща, конкурсът за подизпълнител е приключен. Това е един от моите приоритети. Понякога моите желания са по-големи от това, което може да се случи. Козирката освен сложно е и доста скъпо съоръжение - ще струва около 4 милиона лева."Единственото, коетое преобразуването на клуба в публично дружество и излизане на борсата, за да може феновете да си закупят акции. По този показател Александър Томов все още има непреодолима преднина.


title: Заявленията за гласуване в чужбина са рекордно много

maintext:
Фотограф: Юлия Лазарова
Рекордно висок е броят на подадените заявления за гласуване на българи в чужбина, каза говорителят на Централната избирателна комисия (ЦИК) Цветозар Томов.Потвърдените заявления на страницата на ЦИК са 34 090, съобщи друг от говорителите на ЦИК - Александър Андреев. Най-много са подадени за Великобритания - 7106, за Турция - 6587, Германия – 3508, САЩ – 2933. Общият брой постъпили заявления от дипломатическите и консулските представителства са 3743, от тях са потвърдени 2193."Можем да очакваме една рекордна за президентски избори активност на българските избиратели. Другото любопитно нещо е, че западноевропейска страна като Великобритания е мястото, откъдето пристигат най-много заявления. Това също за първи път се случва", заяви Томов. В други години около 2/3 от заявленията са идвали от Турция. Томов отбеляза, че обикновено гласуват няколко пъти повече от подалите заявления и той очаква все по-голям интерес към изборите от българите в чужбина.ЦИК ще вземе решение, с което да определи местата за избирателните секции в чужбина, както и броят им, на 15 октомври. На 16 октомври МВнР трябва да е готово с избирателните списъци, които се правят на базата на заявленията.ЦИК очаква писмо от Външно с данни за Великобритания, за да вземе решение как да процедира. Там има заявления за откриване на близо 60 секции, но новият Изборен кодекс разрешава откриването до 35 секции в държава. В същото време в кодекса пише, че секция се отваря, ако в населеното място са подадени над 60 заявления.От ЦИК готвят обучителен филм с три сценария за членовете на секционните комисии (СИК). В него ще се дават инструкции на членовете на СИК как да обясняват на хората, които искат да гласуват на референдума, на тези, които не искат, както и с пакетни обяснения за неинформираните гласоподаватели.


description: Причината е, че правителството на Полша анулира сделка за доставка на военни хеликоптери за милиарди евро.

title: Оланд отмени посещение в Полша заради спряна сделка за военни хеликоптери

maintext:
Президентът Франсоа Оланд отмени визита във Варшава, която трябваше да се състои в четвъртък, има и предупреждение за преразглеждане на сътрудничеството в отбраната. Причината е, че п
"Асошиейтед прес" коментира, че случилото се поставя под въпрос репутацията на Полша в подобни преговори за мащабни сделки. Част от поръчката отива към разположените в Полша предприятия на Sikorsky Aircraft, поделение на американската Lockheed Martin.
Премиерът Беата Шидло и министърът на отбраната Антони Мачиеревич заявиха, че искат машините да са произведени и обслужвани в Полша.
Още през април 2015 г. предишният кабинет във Варшава, победен на изборите през октомври от сегашната дясноцентристка партия "Право и справедливост", сключи предварително споразумение с Airbus да закупи 50 многоцелеви хеликоптера H225M Caracal за обновяване на авиационния си парк. Но на 4 октомври новото правителство каза, че няма да финализира сделката заради непреодолими разминавания за офсетната програма.
Според кабинета тя би трябвало да е равна по стойност на полската поръчка от 13 млрд. злоти (3.14 млрд. евро, или 3.4 млрд. долара). Гийом Фори, главен изпълнителен директор на Airbus Helicopters, твърдеше, че тяхното предложение ще създаде 3800 работни места в Полша и ще донесе на страната повече икономическа полза, отколкото на Франция. Остри критики имаше и от полски профсъюзи в двата авиационни завода – в PZL Mielec, където за износ са сглобяват S-70i Black Hawk на Sikorsky, и в PZL Swidnik на италианската Leonardo, където лобират за покупка на AgustaWestland AW149.
"Правим това, което всички останали държави правят в защита на националните си интереси. За Полша е важно да закупува оборудване тук, в страната", каза премиерът Шидло в ремонтния завод за хеликоптери в Лодз, който щеше да бъде придобит от Airbus.
равителството на Полша анулира сделка за доставка на военни хеликоптери за милиарди евро, с което раздразни компанията Airbus и допълнително влоши отношенията с Франция, съобщи "Ройтерс".Airbus Helicopters разпространи отворено писмо до премиера, като обвини Варшава, че условията на конкурса непрекъснато са били променяни и са правени опити да бъдат заобиколени регулации на Европейския съюз.Том Ендерс, главен изпълнителен директор на Airbus Group, обвини Полша, че е подвела компанията по време на преговорите, и заплаши, че ще предприеме допълнителни действия за компенсиране на направените разходи, но без да уточнява какви. "Никога правителство не се е отнасяло към нас по този начин", допълва той в отделно съобщение. В него се казва, че Варшава е затръшнала врата в лицето на французите."Противоречивите и спорни декларации на полското правителство в хода на тази обществена поръчка създадоха впечатление за безпрецедентно объркване", казва още Ендерс. Източници на Reuters от авиационните среди смятат, че компанията е вложила за реклама и промоция на продуктите си десетки милиони евро.


description: ...в Бостън

title: Как се събира боклукът

maintext:
Както в Лондон, така и в Бостън боклукът се поставя в пакети и торби директно на улицата, за да ги съберат през нощта на петък или понеделник. Не съществува механизирано взимане на боклук. Работниците хвърлят пакетите и торбите с ръце в камиона. Заради паркираните нагъсто коли някои торби остават за следващия път, както е случаят с тези от снимката. По правило през уикенда е пълно с подобни торби по тротоарите.
Фотограф: 100 години


description: 99% е заетостта в центровете за настаняване на мигранти. "Имаме възможност да разширим до 6000 с легла, матраци, има и фургонно селище с 400 места, готово е пуснато е в експлотация, но не настаняваме, защото няма необходимост", поясни председателят на Агенцията за бежанците Петя Първанова.

title: До септември е предоставен статут на 852 чужденци, при 5500 за същия период на миналата година

maintext:
Фотограф: Анелия Николова
Чужденците, потърсили закрила в България до септември, са 14 280. От тях 5866 вече не са в страната и техните производства са прекратени. На 490 е предоставен статут, а на 362 хуманитарен статут. 829 производства са спрени. Миналата година са предоставени 5500 статута. Разликата идва оттам, че лицата, които търсят закрила, не отговарят на условията, каза днес по Би Ти Ви председателят на Агенцията за бежанците Петя Първанова.Тя допълни, че който чужденец получи отказ, има право да обжалва и при потвърден отказ, се предава на дирекция "Миграция", която го извежда от страната. "Има и доброволно изселване от международната организация по миграция, която купува билета и дава пари в брой", посочи Първанова.Тя обяви, че в центровете от отворен тип в страната има 5130 места за настаняване на мигранти, а в тези от затворен - 60, като общата заетост е 99%. "Имаме възможност да разширим до 6000 с легла, матраци, има и фургонно селище с 400 места, готово е пуснато е в експлотаация, но не настаняваме, защото няма необходимост", поясни Петя Първанова.В отговор на въпрос, тя уточни, че настанените чужденци в центровете от отворен тип могат да се движат в рамките на страната. Според Първанова обаче нещата са под контрол, като всяка седмица се провеждат специализирани полицейски операции.Първанова обяви, че по дъблинското споразумение има 8000 запитвания, за това дали дадени мигранти са били регистрирани първо в България и съответно трябва да се върнат в страната, но до момента има само 500 върнати от началото на годината.


title: Президентът може да задава смислени приоритети, обяви Плевнелиев

maintext:
Фотограф: Юлия Лазарова
Да, президентът не е този, който управлява държавата, но президентът е този, който представлява държавата, той има силен глас и може да задава смислени приоритети. Това каза президентът Росен Плевнелиев в словото си на годишната конференция на Глобалния предприемачески мониторинг България, цитиран от БТА.Радвам се и се гордея, че в тези пет години изминахме пътя от "Големия шлем" (по израза на предишния президент Георги Първанов - бел. ред.) с три руски проекта до няколко смислени приоритета за България - иновации, дуална система на образование, иновационни екосистеми, енергийна ефективност, либерализация и диверсификация, каза Плевнелиев. Той допълни, че допреди пет години нито една от тези теми не беше в дневния ред на обществото.Държавният глава изтъкна динамичното развитие на стартиращите компании в България и на сектора "информационни и комуникационни технологии" и посочи нуждата от качествен човешки капитал за компаниите. Плевнелиев отбеляза, че днес в информационните и комуникационните технологии са създадени 17 500 работни места, секторът съставя 1.86 процента от БВП на страната. В аутсорсинг индустрията са създадени над 35 хил. работни места, автомобилният клъстър, създаден преди 4 години, днес има над 20 фабрики и над 25 хил. работни места.Позитивна е тенденцията и за стартиращите компании. София е един от 10 града в света с най-благоприятни условия за стартиращи компании, според "Форбс". Създадени са повече от 190 стартиращи компании на млади хора в България, над 50 от тези фирми генерират собствени приходи и създадоха 600 работни места.Росен Плевнелиев каза, че тази тенденция ще продължи, но има едно голямо условие, за което държавата е длъжник - тези компании имат нужда от качествен човешки капитал, от образовани млади хора. Държавата, за да подкрепи растежа на иновационната екосистема и предприемаческата култура в България, трябва да адресира именно това, каза президентът. Той отново посочи, че бъдещето на България се случва не на бойното поле, а в класните стаи.Президентът отбеляза и свършеното - осигуряване на достъпно финансиране от еврофондовете, довело до това предприемачеството и финансирането на стартиращи компании на най-ранна фаза да се случи успешно за разлика от други държави. Той отбеляза и наличните инструменти до 2020 г. - по ОП "Иновации и конкурентоспособност" - над 1.4 млрд евро, а по ОП "Образование и иновации" - 600 млн. евро. Очаква се над 3000 малки и средни предприятия да получат финансиране по тези инструменти до края на 2020 година.Росен Плевнелиев изтъкна важността от развитие на връзката "държава - бизнес - университети".Платформата, която събира всички заедно - компаниите, бизнеса, университетите, правителството, неправителствените организации, е първата екосистема в България и на Балканите - "София тех парк", отбеляза президентът.Плевнелиев изрази надежда динамиката, която е била влята в последните четири години в проекта, да бъде разширена, да бъде във фокуса на действията на правителството и на предприемачите и да продължи подкрепата за "София тех парк". По думите му проектът е една голяма мечта, която може да се превърне в нова платформа за позициониране на България, но може и да бъде българизирана и да си остане една мечта.Вицепремиерът Томислав Дончев заяви, че най-голямото предизвикателство е да се върне ценността на предприемачеството. Дори и да имаме отлична бизнес среда, да предположим, че в образованието ни няма никакви дефицити, няма как да имаме активна икономика, ако не върнем ценността да бъдеш предприемач, посочи Дончев. По думите му от началото на прехода имаме поколение или две, които свързват успеха или със злоупотреба, или с късмет.Той допълни, че това, което го безпокои, е, че след тях расте поколение, което свързва успеха с обществена поръчка или с някакъв тип взаимодействие с държавата. Дончев посочи, че това е далеч от истинската, зряла, конкурентна икономическа среда и е важно да се работи за връщане на ценността на предприемачеството.


description: Главният прокурор Сотир Цацаров е отменил постановление на Окръжна прокуратура – Перник, с което е било прекратено разследване срещу Николов.

title: Кметът на Трън вече е обвиняем за блъснато дете

maintext:
Фотограф: Анелия Николова
Случаят от 2015 г., когато в сутринта на 13 ноември кметът води своя син на училище. При опит да мине зад училищния автобус шестгодишният Ивайло попада под гумите на джипа на кмета Николов. Становището на МВР в хода на разследване на катастрофата е, че шестгодишно момче самò се блъснало в джип, самò да си причини разкъсване на черния дроб и самò да спука далака си.
След като "Нова тв" съобщи за позицията на разследващите, главният прокурор Сотир Цацаров прати разследването в Районна прокуратура - Перник. "Била е
Прокуратурата е привлякла кмета на община Трън Станислав Николов, че е блъснал шестгодишния Ивайло Стоянов и му е причинил тежка и средна телесна повреда, съобщиха от държавното обвинение.назначена и изготвена комплексна съдебно-медицинска и автотехническа експертиза, били са проведели допълнителни разпити на свидетели и се събраха достатъчно доказателства, обосновали привличането на кмета на община Трън като обвиняем за престъплението по транспорта", пишат от прокуратурата.Оттам уточняват, че от събраните по досъдебното производство доказателства и от заключението на автотехническата експертиза е установено, че Станислав Николов, управлявайки автомобил "Фоксваген" – Туарег е нарушил правилата за движение по пътищата - не е бил внимателен и предпазлив към пешеходеца и не е изпълнил задълженията си при приближаване към място, където се намират деца, да намали скоростта, а при необходимост да спре и въпреки предупредителния знак "Деца" е блъснал 6-годишния Ивайло Стоянов.Николов се е движил със скорост от 25 км/ч. Според експертите, ако кметът на Трън беше карал с 11 км/ч. инцидентът е можело да бъде предотвратен.Станислав Николов е обвинен, че по непредпазливост е причинил тежка телесна повреда на Стоянов. След деянието Николов е направил всичко зависещо от него за оказване на помощ на пострадалия.Междувременно на трети октомври главният прокурор Сотир Цацаров отмени постановление на Окръжна прокуратура – Перник, с което е било прекратено разследване срещу Николов. Той е бил проверяван, че като земеделски производител е използвал неистински договори за аренда на земеделска земя.


title: Безработните ще получават по 200 лв. месечно, ако започнат работа на 50 км от дома

maintext:
Фотограф: Цветелина Николаева
За сега се предвижда сума да е около 200 лв. на месец, като Министерството на труда допуска гъвкавост според интереса към мярката, поясни пред медиите зам.-председателят на социалната комисия Светлана Найденова, цитирана от "Фокус".
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Безработни, които започнат работа на повече от 50 км от настоящия си адрес, ще могат да получават средства за покриване на разходи за такси за ясли, детски градини, наем и интернет. Това предвиждат приетите днес окончателно от Народното събрание промени в Закона за насърчаване на заетостта.Условието е безработният да бъде насочен към новата си месторабота от бюрото по труда.Месечната помощ ще се изплаща не повече от 12 месеца.Според друга промяна два пъти в годината Комисията по заетостта към областния съвет за развитие ще трябва да събира, обработва и предоставя на Агенцията по заетостта информация за потребностите на работодателите от работна сила в областта. Целта е по-прецизно отчитане на потребностите на местните работодатели.


title: Топузаков: Не съм доволен само от резултата, изпуснахме много

maintext:
Двубоят с "Черно море" бе дебютен за младия треньор начело на тима
[LAP.bg]
Новият треньор на "Левски" Елин Топузаков заяви, че е разочарован единствено от факта, че сините не успяха да стигнат четвъртфиналите в турнира за Купата на България.Сините загубиха с 2:3 от "Черно море" на "Герена", а мачът бе дебют за Топузаков, който пое поста след напускането на Люпко Петрович."Изходът от мача можеше да бъде коренно различен, но пропуснахме много. Поздравявам отбора на "Черно море", който реалсвоите положения пред нашата врата. Тежък двубой. Само можем да гадаем какво щеше да се случи, ако някоя от нашите ситуации бе материализирана. Аз съм доволен от момчетата - комбинираха добре и създаваха възможности за гол, но такъв не падаше", заяви Топузаков."Трябва да поздравя и вратаря на съперника Пржемислав Коварж, който направи много силен мач. Винаги има какво да се подобрява в играта, но аз съм доволен, че се представихме по начина, по който искахме. Изключвам грешките при изнасянето, които допуснахме. Радвам се, че имаше атракция в атаката и доста положения", каза още младият треньор."Не мога да кажа, че в "Левски" има напрежение освен стандартното, което винаги е налице в най-големия отбор в България. Всеки, който иска да е част от клуба, трябва да свиква с това", завърши бившият защитник.


description: БФС изпраща общо шест кандидатури - за европейските за юноши и девойки до 19 години, както и за девойки до 17 години.

title: България поиска домакинство на Евро 2019 и Евро 2020 по футбол за юноши и девойки

maintext:
През 2015 г. България посрещна европейското по футбол за юноши до 17 години
[LAP.bg]
Българският футболен съюз обяви официално своята кандидатура за домакинство на европейските първенства за юноши и девойки до 19 години през 2019 и 2020 г.
БФС подаде заявка и за континенталните шампионати за девойки до 17 години през 2019 и 2020 г.
Градовете, с които България кандидатства, са Бургас, Созопол и Варна, както и с курорта Албена. Във всяко от шестте първенства ще участват осем отбора.
От футболния съюз заявиха, че са получили подкрепа от местните общини и бъдещото партньорство е официално представено пред отговорните фактори в УЕФА.
Победителите в надпреварата за домакинство на шестте първенства ще бъдат обявени на 9 декември след заседание на европейската централа. България ще се конкурира с още 25 държави.
През 2015 г. Стара Загора, Бургас, Сливен и Созопол приеха европейското първенство за юноши до 17 години. Въпреки че не се осъществи първоначалният план шампионатът да се проведе на осем стадиона, БФС получи висока оценка от УЕФА за организацията.


title: Богатство - фотогалерия - Dnevnik.bg

maintext:
1/5 снимки в галерията В църквата "Св. Архангел Михаил" в Трявна има учредена богата иконна изложба с oригинaлни икoни, дарени от различни църкви и манастири.
Църквата е издигната в 1187г по случай победата на българите под предводителството на тримата братя Асеневци, унищожили армията на Исак II Ангел.
Фотограф: xali


description: Всеки уикенд в "Дневник За бавен живот" четете и рецепти за "бавна храна", приготвени специално за читателите от различни ресторанти.

title: Slow рецепта: Салата с печена тиква

maintext:
Фотограф: Георги Кожухаров
"Щастливото прасе" се намира на ъгъла на локалното платно на бул. "Цариградско шосе" и ул. "Загоре"
Необходими продукти за 4 порции.1.2 кг тиква цигулка, измита, нарязана на големи кубчета и небелена.80 г рукола80 г тиквени семки80 г тънко нарязан бут от източно балканска свиня (може да бъде заменен с козя пастърма, филе "Елена" и т.н.)120 г прясно биволско сирене (от "Сламената ферма")За винегрета Pumpkin Spice Vinaigrette:1 1/2 ч.л. Pumpkin Spice mix25 мл портокалов сок40 мл червен винен оцет25 мл ром Sailor Jerry150 мл зехтин, екстра върджин30 мл олио от рапица или гроздови семкисол и пипер1 с.л тъмна кафява захар (мусковадо)Всичко без двата вида олио се смесва в блендер, олиото се изсипва на бавна струя, до получаването на емулсия. Дръжте в хладилник (издържа до 10 дни).Тиквата се овкусява със сол, пипер, малко зехтин и се пече на предварително загрята на 180 градуса фурна за 40 минути.След като е готова, се оставя да изстине.В подходящ съд изстиналата тиква се смесва с останалите продукти, овкусява се с част от винегрета (около 120 мл) и допълнително сол, ако има нужда.Ресторант


description: Това заяви главният прокурор Сотир Цацаров

title: Обвинителният акт за КТБ ще бъде внесен "февруари - март" (допълнена)

maintext:
Сотир Цацаров
Фотограф: Георги Кожухаров
През юли в интервю за "24 часа" длъжностно присвояване в особено големи размери, представляващо особено тежък случай - за 206 млн. лв. Заедно с него бяха обвинени още 13 души за различни длъжностни престъпления.През юли в интервю за "24 часа" Иван Гешев заяви, че обвиняемите по случая са станали общо 17 , след като били привлечени и трима нови - кредитни инспектори от централното управление на банката. Тогава той каза, че Василев е получил обвинението си за ръководител на организирана престъпна група отново задочно, тъй като той вече 2 години пребивава в Сърбия, откогато и прокуратурата поиска екстрадицията му.
"Обвинителният акт по делото за КТБ ще бъде внесен февруари - март", това заяви главният прокурор Сотир Цацаров по време на заседание на Висшия съдебен съвет, което започна с въпроси от председателя на Върховния касационен съд Лозан Панов към прокуратурата и с искане за оставката на представляващия Димитър Узунов.Цацаров взе думата, докато съветът разглеждаше предложението му да се препоръча на членовете на съвета да се въздържат от изяви пред медии, чиито издатели са подсъдими. Повод за предложението му е статия на Калин Калпакчиев от август в брой на списание "Клуб З"Цацаров каза, че и международната експертиза по делото за КТБ е готова и препоръча на Калпакчиев да я прочете, а не да му цитира текстове на някой си "Станчо Красен или Красен Станчев" (във връзка с изчетените части от публикации на Красен Станчев). В началото на юни, след близо 2-годишно разследване, прокуратурата откри, че зад източването на Корпоративна търговска банка (КТБ) стои престъпна група от 14 души, начело с бившия мажоритарен собственик Цветан Василев и реши да прати делото в специализираната прокуратура. Престъпното сдружение е създадено с користна цел за извършване на длъжностни престъпления, съобщиха тогава от държавното обвинение.Според разследващите престъпната група е действала от 1 януари 2009 година до юни 2014 година. Новият обвинител по делото ще е Ирина Арменкова, а досегашният прокурор по делото Иван Гешев стана ръководител на специализираната прокуратура.Първоначално на 28 юли 2014 г. Цветан Василев стана обвиняем задочно за


description: С над 40 роли в киното, 3 номинации за "Оскар" и 3 награди "Златен Глобус" Том Круз е един от най-разпознаваемите холивудски актьори. Последният му филм – "Джак Ричър: Не се връщай" тръгва по кината в петък, 21 октомври.

title: Видео: Осем от най-емблематичните роли на Том Круз

maintext:
21 октомври. Продукцията е режисирана от Едуард Зуик, постигнал най-голям успех с филма "Последният самурай" от 2003 г.,, в който главната роля също е поверена на Круз. Именно нея западните издания, сред които и "Ролинг стоун", считат за една от най-значимите в кариерата на актьора.
През 1999 г. Том Круз се снима в главната роля в последния филм Стенли Кубрик –
. Филмът постига приходи от над 120 милиона, което е почти двойно повече от бюджета. В богатия на еротични сцени трилър Круз си партнира с тогавашната си съпруга - Никол Кидман. Филмът бързо добива статут на класика.
С над 40 роли в киното, 3 номинации за "Оскар" и 3 награди "Златен Глобус" Том Круз е един от най-разпознаваемите холивудски актьори. Последният му филм – "Джак Ричър: Не се връщай" тръгва по кината в петък,Том Круз не е от онези звезди, които се придържат към един и същ жанр. Участвал е в адвокатски трилъри ("Фирмата"), класически екшъни (поредицата "Мисията невъзможна"), исторически драми ("Роден на четвърти юли", "Операция Валкирия"), романтични филми. Играл е и в много научнофантастични продукции - "Война на световете", "Специален доклад", "На ръба на утрешния ден", като с всеки един от е постигнал сериозени успехи, както в боксофиса, така и с награди.от 1986 г. не е сред най-популярните филми във филмографията на режисьора Мартин Скорсезе. Все пак филмът носи "Оскар" за главна роля на легендарния Пол Нюман, а поддържащата роля на Том Круз в образа на младия и таланлив играч на билярд Винсънт Лаурия. Според изданията "Ролинг стоун" и indiewire това е ролята, която отваря вратата за Круз към сериозното кино.Един от най-различните си образи в киното Круз изиграва във филма(1999) на Пол Томас Андерсън. За превъплащението си във Франк Маки, Круз получава награди "Оскар" и "Златен Глобус" за поддържаща роля. Заплетеният сюжет във филма се развива около умиращия от рак телевизионен продуцент - Ърл Партридж (Джейсън Робъртс). В часовете преди смъртта си той търси помирение със своя син - Франк Маки, който е изоставил преди години.е определян от пресата като филмът, променил екшъна завинаги и превърнал Круз в икона. Почти няма мъж, който през 90-те да не е гледал произведението на Тони Скот. В него Круз влиза в образа на изключително обещаващия военен пилот с пряко "Маверик", изпратен в най-доброто училище за летци - "Топ гън". Според критиката това, което прави филма значим, е именно впечатляващото представяне на Круз като горделив и твърде смел пилот, както и музиката към филма, която печели "Оскар" и "Златен глобус". Според "Ролинг стоун" именно това е най-добрата роля в кариерата на Том Круз.Образът на алчния Чарли Бабит, който иска да се възползва от болният си от аутизъм брат, за да вземе голямото семейно наследство, напълно утвържава Том Круз като един от сериозните актьори на Холивуд.е номиран за 8 награди "Оскар", като печели 4. Въпреки че нито една не е за Круз, филмът остава запомнен и с блястящо изиграния му герой, който постепенно започва да изпитва симпатия към брат си, като дори избира сам да се грижи за него.Една от най-успешните години за Том Круз е 1990 г. Тогава той е номиран за "Оскар" и печели "Златен глобус" за изпълнението си в главната роля във филма. Историческата военна драма е базирана на истинската история на Рон Ковик - ветерен, който остава парализиран след войната във Виетнам и се превръща в противник на военните конфликти. Филмът получава общо 8 номинации за "Оскар", а автобиографията на Ковик става най-продаваната книга от жанра в Америка.Може да се спори дали образа на Маверик или нанай-емблематичният образ за Том Круз. Участието му в едноименния филм от 1996 г. го превръща в звезда за второ поколение кинозрители. Образът на амбициозен спортен агент, който решава да работи по свои правила и остава само с един клиент носи на актьора една от трите му номинации за "Оскар", както и "Златен глобус" за главна роля.Попълнението в екшън репертоара на Круз "Джак Ричър: Не се връщай" тръгва по кината от този петък, 21 октомври, а читателите на "Дневник" могат да спечелят интересни награди в киноиграта, свързана с него


title: Мъри срещу Цонга е финалът във Виена, Нишикори срещу Чилич - в Базел

maintext:
Мъри премина през полуфиналите без игра
Цонга спаси мачбол и обърна Иво Карлович
Световният номер 2 Анди Мъри ще се изправи срещу французина Жо-Вилфред Цонга във финала на турнира от категория "АТП 500" във Виена.Двукратният олимпийски шампион преодоля полуфиналите без игра, след като съперникът му Давид Ферер се оттегли заради контузия в крака. Toва е едва вторият случай на отказване сред 1024-те мача в професионалната кариера на испанеца."Беше невъзможно да изляза на корта днес. Изключително съм разочарован, но трябва да остана позитивен и да бъда готов за следващия сезон", каза 34-годишният Ферер, който вчера спечели тежък мач срещу Виктор Троицки, продължил над два часа и половина."В последните си две срещи играх с болки, но този път са твърде силни, за да играе", допълни испанецът, който по всяка вероятност ще пропусне започващия в понеделник мастърс в Париж и директно ще се насочи към подготовката за следващия сезон.Другият полуфинал предложи истински трилър между двама от най-добре сервиращите играчи в света. Цонга победи Иво Карлович с 5:7, 7:5, 7:6 (6) в изключително драматичен двубой, продължил два часа и 35 минути.Хърватският ветеран няколко пъти докосваше победата, но в крайна сметка тя му се изплъзна. Той спечели първата част, а във втората водеше с пробив и 4:2, но се срина и загуби пет от следващите шест гейма, за да се стигне до решаващ трети сет.В него двамата размениха по един пробив, преди да се стигне до тайбрек. Карлович отново докосна победата, след като взе аванс от мини пробив и 4:2, а малко по-късно стигна до мачбол. Цонга обаче го спаси и стигна до победата след 8:6."Не беше лесно да се върна в мача, но Иво ми даде възможности и аз ги използвах. Просто се стремях да остана фокусиран през цялото време", каза Цонга след финала.В другия турнир от категория "АТП 500", който се провежда тази седмица - в Базел, до финала достигнаха японецът Кей Нишикори и хърватинът Марин Чилич.Нишикори беше изправен до стената от Жил Мюлер, който в първия кръг отстрани Григор Димитров. Тенисистът от Люксембург имаше два мачбол, но световният номер 5 ги спаси и направи обрат след 4:6, 7:6 (3), 6:3.Другият полуфинал също предложи здрава и равностойна битка. Чилич беше сериозно тестван от германския квалификант Миша Зверев, но също стигна до обрат - 4:6, 7:5, 6:3.


description: Потребителска фотогалерия

title: Фотогалерия: Настроение от Швейцария

maintext:
1/30 снимки в галерията Швейцария не случайно се свързва с впечатляващи пейзажи, заснежени върхове, зеленина и много езера
Фотограф: daam


description: Единствената прилика между мен и Иван Костов е, че сме вегетарианци. Председателят на Върховния административен съд Лозан Панов

title: Цитат на деня: Приликата между мен и Иван Костов е, че сме вегетарианци

maintext:
Фотограф: Надежда Чипева
Единствената прилика между мен и Иван Костов е, че сме вегетарианци.Така председателят на Върховния административен съд Лозан Панов коментира по Би Ти Ви твърденията, че той е човекът на бившия премиер в съдебната система.Панов каза, че не познава Костов и не се е срещал с него.Той допълни, че с Христо Иванов се познава. "След оставката на Иванов темпото на съдебната реформа се загуби", ако въобще можем да говорим за такава", посочи магистратът.Лозан Панов обяви, че вече пари не се крадат, а се преразпределят чрез обществените поръчки. "Вместо да се разпределят правилно, те отиват при правилния човек", допълни магистратът.Според Панов, една добре работеща правосъдна система може да ограничи този стил на обществените поръчки. Той обяви, че нямам конфликт с главния прокурор Сотир Цацаров, защото задаването на въпрос, не е конфликт. "Няма как да не го попипам какво се случва по "Яневагейт" и защо липсва на реакция от институциите", каза Лозан Панов.


description: Четири месеца след като застана начало на управляващата коалиция, разтърсена от изборните успехи на крайната десница, австрийският канцлер също се обърна за помощ към популизма и прие възгледи, подозрително близки до тези на враговете му от крайната антиимигрантска десница.

title: Австрийският канцлер рискува с популисткия завой към крайната десница

maintext:
Външният министър на Австрия Себастиан Курц също възприе по-популистки тон и се обяви срещу преговорите на ЕС с Турция за членство и за прекратяване на сделката с Анкара за мигрантите.
Четири месеца след като застана начало на управляващата коалиция, разтърсена от изборните успехи на крайната десница, австрийският канцлер също се обърна за помощ към популизма и прие възгледи, подозрително близки до тези на враговете му от крайната антиимигрантска десница, разказва "Ройтерс".Но новите изказвания на Кристиан Керн относно членството на Турция в ЕС търговското споразумение с Канада все още не могат да му спечелят преднина пред Австрийската партия на свободата (FPO) в проучванията на общественото мнение. А да се опиташ да победиш антимигрантска формация със собствените й методи може да се обърне срещу теб.Австрия се оказа под светлината на прожекторите с президентските си избори през май, когато крайната десница загуби балотажа с минимална разлика , главно заради дадените по пощата гласове. Впоследствие "Партията на свободата" подаде оплакване в Конституционния съд и магистратите решиха, че вотът действително е бил опорочен и трябва да се състои отново. След второ отлагане сега изборите са насрочени за 4 декември.Кандидатът на FPO Норберт Хофер все още има шансове да се превърне в първия крайнодесен държавен глава на европейска държава. Но докато тази кампания се проточи, канцлерът Керн е вперил поглед в много по-важни избори – тези за парламент – и започва да използва методите на FPO.На фона на продължаващите проблеми в правителството, довели до спада в популярността му и до възхода на крайната десница, през август Керн изненадващо предложи ЕС да спре преговорите за членството на Турция.Това предложение бе посрещнато със скептицизъм от другите европейски лидери, но се оказа сигурен залог у дома, където проучванията редовно показват, че мнозинството от гласоподавателите са против присъединяването на Анкара – каквато е и позицията на Партията на свободата.Това изказване бе последвано от сондажи в социалдемократическата партия на Керн за търговското споразумение на ЕС с Канада и изказвания срещу него. В същото време кандидатът на FPO за президент Норберт Хофер отдавна призовава за референдум върху търговското споразумение със САЩ, а сега възприе подобна реторика и към сделката с Канада."Това са два въпроса, по които Керн може да е сигурен, че мнозинството от австрийските граждани мисли като него", смята политическият анализатор Петер Филцмайер. Той добавя, че е по-безопасно да изказваш подобни мнения, опирайки се на външната политика. Причината е, че там Керн може да обвинява за проблемите други страни, докато за вътрешната политика като канцлер той носи отговорност.В последно време друга мишена на Керн се оказа външният министър Себастиан Курц, за когото се очаква да стане новият лидер на партньора на социалдемократите в управлението – Народната партия, преди следващите парламентарни избори.Все още не се знае кога точно ще се състои този вот. Мандатът на правителството е до 2018 г., но ако двамата коалиционни партньори продължават да се карат, може да се свикат предсрочни избори, а спекулациите за възможна дата зачестиха.Външният министър и канцлерът често се опитват да се надминат един друг в критиките си към отношенията между ЕС и Турция. Двамата са умели оратори и са далеч по-популярни от своите партии.Тази популярност може да обясни някои скорошни ходове на Керн, като например срещата му с граждани в трамвай и разпространяването на снимка, на която практикува джогинг с външния министър на Великобритания Борис Джонсън в Ню Йорк. "Целта е да използва популярността си, за да издърпа партията си напред, преди тя да го издърпа надолу", обясняват анализатори.Според проучванията рейтингът на FPO е над 30%, подкрепата за социалдемократите около 25 %, а за традиционната десница – около 20%.Докато подходът за по-личен контакт с избирателите чрез социални медии като "Фейсбук" и "Туитър" - отдавна възприет метод от Партията на свободата – не крие рискове, то възприемането на реториката на крайна десница има потенциални подводни камъни.Керн заяви, че е срещу сегашния вариант на търговското споразумение с Канада, тъй като това би позволило на компаниите да съдят национални правителства. Но сделката бе договорена отдавна и трябва да бъде подписана този месец."Ако възприемеш популисткия подход по даден проблем, трябва да си готов да стигнеш до края", казва анализаторът Томас Хофер, за когото промяната в реториката на Керн е сериозна политическа грешка. "В случая до края означава да не подпишеш споразумението. Как Керн ще успее да реши този проблем до края на октомври нямам никаква представа."А популизмът е игра, която се играе най-добре извън правителството.


title: Теменужка Петкова вади министрите от кабинета "Станишев" от бордовете на енергийните дружества

maintext:
Теменужка Петкова
Фотограф: Цветелина Белутова
Строителният министър по време на тройната коалиция Асен Гагаузов ще бъде освободен като член на Съвета на директорите на проектната компания "Ай Си Джи Би" АД, отговорна за изграждането на газовата връзка с Гърция.
Бившият министър на икономиката и енергетиката в същото правителство Петър Димитров ще напусне управителния съвет на предприятието "Радиоактивни отпадъци", а предшественикът му в икономическото министерство Румен Овчаров ще се раздели с поста представител на държавата в надзорния съвет на "Лукойл Нефтохим Бургас" АД.
Промените ще влязат в сила след спазване на нормативноопределената процедура, се казва в съобщение на енергийното ведомство. Министърът на енергетиката Теменужка Петкова реши да смени министрите от кабинета "Станишев", които сега са в ръководствата на държавните енергийни дружества. Това става след като трима депутати отправиха въпрос по темата до вицепремиера Томислав Дончев. Строителният министър по време на тройната коалиция Асен Гагаузов ще бъде освободен като член на Съвета на директорите на проектната компания "Ай Си Джи Би" АД, отговорна за изграждането на газовата връзка с Гърция.Бившият министър на икономиката и енергетиката в същото правителство Петър Димитров ще напусне управителния съвет на предприятието "Радиоактивни отпадъци", а предшественикът му в икономическото министерство Румен Овчаров ще се раздели с поста представител на държавата в надзорния съвет на "Лукойл Нефтохим Бургас" АД.Промените ще влязат в сила след спазване на нормативноопределената процедура, се казва в съобщение на енергийното ведомство.
дали Овчаров, Димитров и Гагаузов се ползват с доверието на Министерския съвет и на премиера и дали не би следвало да бъдат освободени с оглед осъдителното решение на Арбитражния съд в Женева по казуса "Белене", по което България трябва да плати 1.2 млрд. лв. на руската страна, след като по времето на Овчаров и Димитров е била възложена изработката на оборудването, а газовата връзка с Гърция беше "трайно забатачена" по време на тройната коалиция.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Миналата седмица депутатите Методи Андреев (ГЕРБ), Мартин Димитров и Петър Славов (Реформаторски блок) попитаха


title: Портрет на Путин беше окачен на мост в Ню Йорк

maintext:
Транспарант с лика на руския президент Владимир Путин и надпис на английски език "миротворец" беше окачен на мост в Ню Йорк.
Полицейското управление е получило сигнал към 14.45 ч. местно време и около половин час по-късно транспарантът с размери около 6 на 9 метра е бил отстранен, съобщи БТА.
Нюйоркската полиция разследва кой го е окачил.
Засега не са извършени арести, като полицията проучва записите от околните видеокамери за наблюдение, за да идентифицира заподозрян.
През 2014 г. на същия мост пропалестински активисти окачиха флага на палестинската автономна власт, припомня агенцията.
Днес е рожденият ден на руския държавен глава.


title: Турция се подготвя за стотици хиляди бежанци от Мосул

maintext:
Бежанци от контролираните от ислямистите Хавиджа и Мосул получават помощ в лагер в иракския град Дакук.
Турция се подготвя да посрещне стотици хиляди бежанци от иракския град Мосул, където започна настъпление за прогонване на "Ислямска държава". Според ООН, ако сраженията подгонят цивилното население, поне 100 000 души ще се преместят в Сирия и Турция, а близо 1 милион ще избягат от района в други части на Ирак."Ако операцията се проведе правилно, няма да има бежанска вълна към Турция. Но ако нещо се обърка в Мосул, стотици хиляди изтормозени хора в жалко състояние ще метнат бежанските торби на гърба си и ще поемат към единственото място, където могат да отидат – Турция", заяви вицепремиерът Нуман Куртулмуш на пресконференция в Анкара.Подкрепяни от предвожданата от САЩ коалиция части на иракската армия започнаха офанзивата в понеделник с намерение да прогонят "Ислямска държава" от последната ѝ голяма крепост в Ирак.Но Турция, както и други държави, предупреждават, че ако шиитски милиции бъдат допуснати да нахлуят в населеният предимно с араби сунити град, това може да предизвика клане и масово бягство на 1.5 милиона жители.Турската агенция за борба с бедствията AFAD коментира, че вече има достатъчно опит в посрещането на имигрантска и бежанска вълна. "Вдигането на палатков лагер е много лесно. Веднага можем да построим лагери за стотици хиляди бежанци", разказва представител на агенцията пред "Ройтерс"."Процедурата е стандартизирана и се работи като по часовник. Армията ще прибере оръжието на хората, полицията ще провери бежанците, имиграционните власти ще ги регистрират и Червеният полумесец ще им даде вода, храна и подслон."Анкара обаче не изчаква пасивно и според очевидци в гарнизоните по границата с Ирак в района на Силопи има разположени танкове, бронирани машини и камиони с муниции. Куртулмуш потвърди, че близо 3000 иракски бойци, обучени от турски инструктори във военния лагер в Башика в Северен Ирак, ще участват в настъплението срещу втория по големина иракски град. В офанзивата се очаква включването на около 30 000 иракски войници, кюрдски отряди за самоотбрана пешмерга и сунитски племенни милиции.ООН призова за поне 61 милиона долара нови дарения, с които да се закупят подходящи палатки, печки и вещи, нужни през зимата, за очакваните нови бежанци и за прогонените вътре в Ирак и Сирия.Екипи на Международния Червен кръст са край Мосул в опит да помогнат на 270 000 души с храна и спешна помощ. "Подготвяме се в Сирия за приемането на до 90 000 иракски бежанци", се казва в съобщение в "Туитър" на Комисариата за бежанците. По официални данни в момента в Сирия има близо 26 000 иракчани бежанци.Няма безопасни пътища за бягство от Мосул и хората може да се окажат под кръстосан огън, използвани като жив щит или да попаднат на минни полета или заредени с експлозиви автомобили и предмети.Лиза Гранде, координаторът на ООН по хуманитарните въпроси, каза миналата седмица, че в битката за Мосул се подготвят за най-голямата и сложна хуманитарна операция в света.Бежанците са очаквани на сирийската граница при село Тел Сефук, използвано основно от контрабандистите, но преди да дигнат дотам трябва да оцелеят сред заканите от "Ислямска държава" да брани Мосул дори с цената на химически атаки и подпалването на ровове, пълни с петрол.


title: Дешан се надява срещу България французите да се отърсят от слабия старт

maintext:
Дешан не разкри подробности за състава, който ще стартира срещу българите
Селекционерът на Франция Дидие Дешан отново заяви, че най-важното пред тима му е да спечели трите точки срещу България утре, за да може след това да е спокоен преди сблъсъка с Холандия.На старта на квалификациите за световното първенство в Русия французите направиха разочароващо нулево равенство като гости на Беларус през септември."В сравнение с равенството срещу Беларус играчите са в по-добро физическо състояние. От мача ни през септември до днес са минали още седем срещи, а футболистите са променени. В Беларус не можехме да се оплакваме от липсата на свежест и сила, създадохме доста положения през второто полувреме", коментира Дешан."Липсваше ни точност и ефективност, за да вземем три точки. Срещу България целта ни ще бъде да се подобрим в това отношение. Загубихме две точки и това е нещо, което не можем да променим. Ще трябва да наваксаме, пътят е дълъг. Има още девет мача. Точките срещу България са задължителни, защото сме домакините и се нуждаем от тях, ако искаме да се класираме", каза още френският специалист."Разочаровани сме от първия мач в Беларус, но дори и да бяхме спечелили, пак щяхме да бъдем задължени да търсим победата и срещу България. Сега мислим само за този мач, след това ни предстои мач с Холандия. Победата в петък е много важна", заяви Дешан и за пореден път подмина въпроса за мача между Франция и България на 17 ноември 1993 година в Париж, спечелен от "лъвовете" с 2:1, тъй като го смята за нерелевантен.


title: Германия може да затегне правилата за мигрантите с отхвърлени молби за убежище

maintext: Германското правителство изготвя нов законопроект, който ще затрудни мигрантите, на които е отказано убежище в Германия, да получат разрешение да останат в страната, твърди в. "Ди велт".Според медията мерките, изготвени от вътрешния министър Томас де Мезиер, вече се анализират в другите министерства. Те биха задали нови правила за депортиране на мигранти, които са нарушили законите на Германия и представляват значителна заплаха.Де Мезиер и други служители на правителството започнаха да призовават за по-бързо връщане на хората, на които е отказано убежище, след серия от нападения в страната през юли . Две от тях бяха извършени от сирийски бежанци с връзки с "Ислямска държава".В понеделник полицията арестува мъж от Сирия , на когото е било предоставено временно убежище през юни 2015 г. Според разследващите той е планирал да извърши атаки, подобни на тези в Париж и Брюксел. Според източници на "Велт" от разузнаването задържаният има връзка с "Ислямска държава".Инцидентът засили критиките срещу канцлера Ангела Меркел и де Мезиер, чийто Християндемократически съюз (ХДС) загуби електорална подкрепа поради политиката на отворени врати към бежанците за сметка на възхода на крайнодясната "Алтернатива за Германия".Вътрешният министър на Бавария Йоаким Херман, член на съюзническата на ХДС формация Християнсоциален съюз (ХСС), както и други високопоставени представители на партията призоваха за преразглеждане на молбите на всички, които през последната година са получили статут на пребиваване.По данни към 31 август тази година над 210 000 мигранти е трябвало да напуснат Германия. От тях над 158 000 са получили някакъв тип облекчение, което им е позволило да останат временно в страната, пише "Велт", като се позовава на черновата на законопроекта."Ако депоратцията е невъзможна – например в случаи, при които чужденецът е подвел властите за самоличността или националността си, или не сътрудничи на институциите да му издадат документ за самоличност, тогава за такива лица повече няма да се прави изключение и да им се дава право да остават още", гласи проектът.Отказът на родината на мигранта да издаде заместващ документ вече също няма да е оправдание за удължаване на престоя.Освен това законът предвижда властите да уведомяват мигрантите за готвената депортация само 30 дни преди нея, за да намалят рисковете те да се укрият.Заложено е също да бъде увеличен срокът за задържане в ареста на лица, отказали да напуснат Германия - той ще бъде увеличен от сегашните четири дни и ще може да достига до две седмици.


description: Rма и в Гданск. Нарича се "Нарацие". Организира се през ноември - месецът, смятан за най-мрачен в годината.

title: Фестивал на светлината

maintext:
Всяка година е на различно място - в жилищни комплекси от 60-те Фотограф: Milanowski
или например в Стария град. Когато в природата е сиво и липсва слънчева светлина цветовете са винаги добре дошли.
Фотограф: Milanowski


description: Актуални предложения за професионалисти в областта на маркетинга, финансите, IT сектора, търговията, човешките ресурси...

title: Докъде можете да стигнете в нежеланието си да отидете на работа

maintext:
, то по-добре се замислете дали не е време да я смените и да по-търсите нещо по-интригуващо сред обявите на
:
Има сутрини, в които единственото, за което можем да мислим, е каква причина да използваме, за да не отидем на работа и да си останем в леглото. Най-често казваме, че сме болни, след което възниква нов проблем - как да си измолим болничен от личния лекар.За да си спестят подобни разправии, истинските "професионалисти" в чупенето от работа разчитат на своето богато въображение. За тях да не се явят на работното място е толкова честа практика, че стандартните оправдания отдавна са се изчерпали. Те са готови да прибегнат до абсурдни истории в името на това да се измъкнат от задълженията си.Ако и вие все по-често се улавяте, че редовно си търсите причини да отсъствате от работа


title: Джип, карал на заден ход на магистрала, предизвика катастрофа с жертва

maintext: Джип, карал на заден ход на магистрала, предизвика катастрофа, при която загина 49-годишна жена, съобщи БТА.Инцидентът е станал вчера следобед на магистрала "Тракия" край Бургас.Шофьорът на джипа предприел забранената маневра след като пропуснал отбивката за Карнобат. Той карал на заден ход в дясната лента на магистралата и се сблъскал с лека кола, в която пътувала жертвата.Жената е починала днес в болницата в Бургас. Двамата шофьори са невредими.


description: Новата европейска агенция, която трябва да осигури ефективна охрана на външните граници на Евросъюза, ще заработи от днес на българско-турската граница. Официалното откриване е на граничния пункт "Капитан Андреево".

title: Снимка на деня: Европейски граничари пазят българската граница

maintext:
1/2 снимки в галерията Европейската агенция за гранична и брегова охрана се включва в действията на българско-турската граница срещу нелегалния трафик на хора. Задача на Агенцията е да осигури ефективна защита на външните граници на Евросъюза. Официалното откриване е на граничен пункт "Капитан Андреево".
Там са строени патрулни коли, мобилни термовизионни системи, екипи на държави от ЕС със служебни кучета, въздушно наблюдение.
На снимката: Гранична охрана от Румъния.
Фотограф: Георги Кожухаров


description: "Парите са от тези, които събираме чрез приходните агенции и МВР, не пипаме бюджета", отбеляза премиерът Бойко Борисов.

title: Министерският съвет осигури 50 млн. за коледни добавки към пенсиите (обновена)

maintext:
Фотограф: Георги Кожухаров
Пенсионерите ще получат коледна добавка от 40 лева към пенсиите си за декември, реши правителството на днешното си заседание. За целта ще бъдат прехвърлени 50 млн. лева по бюджета на Националния осигурителен институт."Парите са от тези, които събираме чрез приходните агенции и МВР, не пипаме бюджета", отбеляза премиерът Бойко Борисов пред присъстващите на началото на днешното заседание журналисти. Той посочи, че с тази сума за две години за пенсионерите са осигурени допълнително 260 млн. лева.Добавка от 40 лв. ще получат пенсионерите, на които пенсията или сборът от пенсиите заедно с добавките и компенсациите към тях за месец декември 2016 г. е в размер до 300 лв. включително, колкото е размерът на линията на бедност за тази година. По този начин ще бъдат подпомогнати около 1.21 млн. души.


title: Адвокатите сформират инициативен комитет за реформа

maintext:
Адвокати се събират днес, за да учредят Инициативен комитет за адвокатска реформа (ИКАР). Целта на който ще е да осъвремени професията и да върне уважението на хората към нея. В залата на Съюза на юристите в България те ще приемат програмните документи на комитета и ще бъде избран Изпълнителен съвет, се разбира от съобщението им до медиите.
ИКАР е неформално обединение на адвокати от цялата страна, които си поставят за цел основна реформа на адвокатската професия. Сред учредителите са председатели на адвокатски колегии, членове на адвокатски съвети, университетски преподаватели и изявени общественици.Повод за възникването на ИКАР е законопроектът за реформа в Закона за адвокатурата, който в продължение на почти две години остава встрани от приоритетите на законодателната дейност на Народното събрание, пише в писмото. В края на септември вътрешната комисия в парламента прие проекта на първо четене, като малко преди това той бе подкрепен с пълно единодушие и от правната комисия.В съобщението на адвокатите се посочва още, че пренебрежението към проблемите на единствената професия, определена от Конституцията да защитава правата и интересите на гражданите, негативният образ на адвокатите пред обществото и пасивната, и непрозрачна дейност на ръководните органи на адвокатурата са мотивът учредителите да посветят своите усилия да променят не само своята професия, но и съдебната система в България.Учредителите на ИКАР са убедени, че без добре работеща адвокатура няма работеща съдебна система!Първите действия на комитета ще бъдат да се обобщят най-важните проблеми на българската адвокатура и да се предприемат действия за незабавно приемане на проектозакона, след прецизиране на някои от предложените текстове.През февруари 2017 г. предстоят избори за висши органи на адвокатурата и ИКАР ще насърчава и подкрепя личности с високи нравствени качества и добродетели, с добри управленски умения, вместо хора, търсещи единствено влияние и пост. Сред бъдещите планове на комитета са работата по изцяло нов Закон за адвокатурата, той ще прави всичко необходимо, за да се постигне положителна промяна на отношението на обществеността към българските адвокати, се посочва още в писмото.


title: За 6 месеца са открити само 7 случая на растителни мазнини в сирене

maintext:
Фотограф: Надежда Чипева
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Едва 7 от 274 проби са показали нерегламентирано влагане на растителни мазнини през последните 6 месеца, съобщиха от Българската агенция за безопасност на храните. Седемте несъответстващи проби са от продукт сирене на четири предприятия, чиито имена не се посочват.На нарушителите са съставени актове и са подложени на зачестен мониторинг с взимане на проби. Лабораторните резултати са установени по време на поредните проверки, които агенцията извършва на млечни продукти за съдържание на немлечни мазнини, посочват оттам. От края на май инспекторите на агенцията са взели 274 проби от млечни продукти от различни търговски обекти от квартални магазинчета до хипермаркети във всички области на страната и обхващат всички млекопреработвателни предприятия.С цел анализ на максимално различни по естество млечни продукти на лабораторно изпитване са подложени 136 проби сирене, 75 кашкавал, 24 краве масло, 33 проби кисело мляко, 5 катък и извара и по една прясно мляко и айрян.Изследваните продукти обхващат всички предприятия в страната, които са 235. От тях 179 произвеждат само млечни продукти, 56 произвеждат и млечни, и имитиращи продукти.Получените данни сочат, че на пазара в страната не се предлагат масово млечни продукти с вложени немлечни мазнини, а постоянното вземане на проби има дисциплиниращ ефект, посочват от агенцията.


title: И "Херта" препъна "Борусия" (Дортмунд)

maintext:
Треньорът на "Борусия" Томас Тухел се ядосва по време на нервния двубой
"Борусия" (Дортмунд) не успя да спечели втори пореден мач, като при домакинството на "Херта" (Берлин) в седмия кръг все пак стигна до точката. Дербито между третия и втория в Бундеслигата завърши 1:1.След като в предишния кръг играчите на Томас Тухел загубиха от "Байер" (Леверкузен), те бяха на път да запишат още едно поражение.Гостите от Берлин водеха до 80-ата минута, когато Пиер-Емерик Обамеянг се възползва от чудесно центриране на резервата Усман Дембеле и с плъзгащ се плонж вкара във вратата на столичани."Херта" откри резултата в 51-ата минута чрез Валентин Щокер, който получи пас с пета от Ведад Ибишевич и се измъкна зад защитата на "Борусия".Футболистите на Пал Дардай заложиха на защитната тактика и всеотдайната игра в отбрана, което лиши "Дортмунд" от обичайните възможности за гол.Тотално промененият състав на Тухел заради множеството контузии отправи едва удара към вратата на гостите през първото полувреме.След като изостана в резултата тимът тръгна по-масирано в атака, а Обамеянг веднъж пропусна 100-процентова възможност. Той се измъкна зад защитата, но реши да прехвърля вратаря и топката беше избита.В 75-ата минута Обамеянг пропусна да реализира и дузпа, отсъдена за игра с ръка на Генки Харагучи в наказателното поле. Руне Ярстейн хвана ъгъла на изпълнение и с лекота изби топката.Двата отбора завършиха мача с десет души. Първо Емре Мор беше изгонен задето бутна при спря игра Себастиан Лангкамп, а след това и Щокер получи червен картон за опасно влизане отзад."Херта" продължава да е на второ място в класирането с 14 точки, а "Борусия" е трети с 13 преди изиграването на останалите мачове от кръга. В събота "Байерн" гостува на "Айнтрахт" (Франкфурт).


description: От говоренето в последните дни какво виждаме – значи г-н Пеевски има министри и държи службите, г-н Прокопиев назначил половината министри, че и президента, покрай маневрите на ДСБ се наложило г-н Борисов да издигне г-жа Цачева за президент... И се чудя дали въобще г-н Борисов някога е идвал на власт?Трайчо Трайков, кандидат на реформаторския блок за президент, пред "Нова телевизия".

title: Цитат на деня: Г-н Борисов дали някога е идвал на власт

maintext:
Трайчо Трайков
Фотограф: Цветелина Белутова
пред "Нова телевизия"
бил препоръчани от кръга "Капитал". Сред посочените бяха и Трайчо Трайков и президентът Росен Плевнелиев, който отрече твърдението
"От говоренето в последните дни какво виждаме – значи г-н Пеевски има министри и държи службите, г-н Прокопиев назначил половината министри, че и президента, покрай маневрите на ДСБ се наложило г-н Борисов да издигне г-жа Цачева за президент... И се чудя дали въобще г-н Борисов някога е идвал на власт? И хората от ГЕРБ дали знаят, че управляват, или някой управлява на гърба им?"Така кандидатът на Реформаторския блок Трайчо Трайков коментираизказването на премиера Бойко Борисов преди два дни, че няколко министри в първия му кабинет са му


description: Само след месец България може да се окаже с президент, за когото защитата на "националния интерес на държавата" стои над човешките и гражданските права.

title: Стреляйте, стреляйте със сигнална ракета

maintext:
Цачева и Бойко Борисов
Фотограф: Юлия Лазарова
Н е в някаква "паралелна реалност", а в тази, в която България сe намира след 1 януари 2007г. "з ачитането на човешките права и достойнството, наред с принципите за свобода, демокрация, равенство и законност са ценности, общи за всички държави-членки на Европейския съюз. Те направляват действията на Съюза вътре и извън неговите граници". Цитатът е от сайта EUR-Lex, който осигурява достъп до правните документи на Съюза.
В същия сайт са публикувани и "Насоки относно диалозите за правата на човека с държави извън Европейския съюз". В него императивно е указано, че приоритетните въпроси, които се дискутират по време на тези диалози, са "борбата срещу смъртното наказание, изтезанията и други жестокости".
Затова кандидатът за бъдещ президент на България няма право да забравя, че хвърлянето през границата на хора за
укротителен пай на съседите
е престъпление.
Въпреки това правителството на ГЕРБ започна последователно и хладнокръвно да превръща пренебрежението към хуманността нехайство към репресията в политика. За сега само външна.
Първият телевизионен диспут между кандидатите за президент на ГЕРБ и на БСП изстреля "червена ракета". В международния сигнален код тя е знак за бедствие, за непосредствена и неизбежна опасност, при която има нужда от незабавна помощ.На въпроса спазени ли са били човешките права на седмината турски граждани, които преди седмица България върна на Турция мълчешката, панически и съучастнически, Цачева отговори:"Преди всичко е националният интерес на държавата пред защитата на отделни права."Подобно отношение на Цецка Цачева към гражданските и човешки права в съвременна европейска държава налага аварийна комуникация. Защото само след две седмици паниката, съучастничеството и гузното мълчание могат да се окажат поведение на следващия български президент.беше прекрачена от правителството още на 10 август, когато насилствено и по недоказани обвинения в тероризъм в Турция беше екстрадиран Абдуллах Бююк Два месеца по-късно - на 15 октомври, пак в нарушение на националното и международно законодателство, по вече познатата технология България предаде на Турция още седем души Според заместник-директора на "Гранична полиция" Светослав Манолов седмината са били просто нарушители на държавната ни граница – икономически емигранти, които не са поискали политическо убежище у нас.Но съобщението на турските медии, за поредната екстрадиция без съдебна санкция, гласеше съвсем друго: че двама от върнатите са полицейски комисари, уволнени от дирекциите в Диарбекир и Коджаели. Сред предадените от България е имало и един доцент, университетски преподавател, журналист от закрития опозиционен вестник "Заман", гимназиален преподавател по физика и един собственик на магазин, обвинен в търговия с наркотици. С други думи всички екстрадирани напълно покриват профила "политически врагове" на Ердоган. Дори и собственикът на магазин, защото при тежко нарушения правов ред в южната ни съседка "търговец на наркотици" би могъл да се окаже всеки.Понеже кандидатът за президентът на ГЕРБ веднъж вече обяви, че научава от списанията зав които не подозира, че живее, ето какво пише там за случващото се в Турция след 16 юли:Първоначално задържаните са общо 43 хил. души. От тях 24 хил. са останали в арестите заради "предполагаеми връзки" с организаторите на пуча. Случаите на самоубийства в турските затвори, станали случайно известни през последните три месеца, вече надхвърлят 20 – обесени с чаршафите си, скочили през прозорците на полицейски управления, изпили смъртоносни дози перилен препарат...Преведена на езика на демокрацията тази "паралелна реалност" се наричат "терор", "репресия" и "политическа чистка".Като доказателство за точността на превода, в списанията пише също, че на 6 септември т.г. 47 годишният прокурор Сейфетин Ийгит (Seyfettin Yiğit) е бил намерен обесен в банята на затвора в Бурса. Той бил отведен там заедно с други заподозрени в симпатия към проповедника Фетхуллах Гюлен.Само че, Сейфетин Ийгит има и друга,През 2013г. той е сред прокурорите, ангажирани в разкриването на гигантския корупционен скандал в "Администрацията за жилищно строителство" (TOKI) на Турция. По това време Ердоган е министър–председател на страната, а сред разследваните, заедно с четирима членове на кабинета, е и синът му.Анонимни свидетели на случващото се в десетките временно устроени турски арести твърдят, че изнасилванията (и на жени, и на мъже) са сред най-често прилаганите изтезания. За по-висока ефикасност жени - "гюленисти" били изпращани в мъжки затвори.Само за два месеца България е хвърлилаСпоред кандидат-президента на ГЕРБ Цецка Цачева това се е случило, защото "националният интерес на държавата" стои "пред защитата на определени права". Вероятно заради същата грижа, предадените на турските власти не са получили у нас нито адвокатска защита, нито възможност екстрадицията им да бъде наблюдавана от представители на омбудсмана или правозащитни организации.Трагичната ирония в случая е, че философията, с която кандидатът на ГЕРБ се опитва да спечели президентските избори в България, отдавна и успешно е развързала терора от другата страна на южната ни граница.Като кандидат-президент на държава с демократична система на управление Цачева трябва да знае, че като крайъгълен камък на съвременната световна политика, доктрината за правата на човека не подлежи на ревизия.Също толкова важно е да не забравя, че като председател на Народното събрание на 8 март 2011г. лично е участвала в приемането на "Стратегия за национална сигурност на Република България". Както на няколко места в текста й, така и в заключителния чл. 175 е записано, че тя отразяваСамо че, точно от тук започва най-важният дебат преди изборите за президент на 6 ноември: В него трябва да бъдат изяснени три "сигнално червени" хипотези:Първата, че, нито европейското законодателство в защита на човешките права.Втората, че гиили мъгляви трансгранични зависимости.И третата, чеДори предполагането на подобна възможност е вече сигнал за приближаващо бедствие.


title: Полицията в Турция арестува брата на Гюлен

maintext:
Тази статия е част от темата "Опит за преврат в Турция"
Турската полиция арестува брата на ислямския проповедник Фетхуллах Гюлен, обвинен като подстрекател на опита за военен преврат на 15 юли, предаде агенция Франс прес, позоваавйки се на Анадолската агенция.
Кутбеттин Гюлен бе арестуван у свои близки в Измир. Той е обвинен, че е "член на въоръжена терористична организация".
Наскоро т
Фетхуллах Гюлен е бивш имам и проповедник, теолог, философ и общественик, станал по-известен у нас, след като държавният глава на югоизточната ни съседка Реджеп Ердоган го обвини за несъстоялия се преврат срещу него. От години той живее в САЩ.
урският президент Реджеп Тайип Ердоган призова САЩ да предадат веднага ислямския проповедник Фетхуллах Гюлен, смятан за вдъхновител на опита за преврат


title: Самолет пламна на пистата в Чикаго

maintext:
Пилотът е спрял излитането и всички 161 пътници и 9 души екипаж са били евакуирани.
Фотограф: Courtesy Of Robocast.com
Самолет на авиокомпания "Американ еърлайнс" се подпали на международното летище "О'Хеър" в Чикаго и беше евакуиран, при което бяха леко ранени двайсетина души, съобщи БТА като се позова на световните агенции.Федералното управление за въздухоплаване заяви, че самолетът, който трябвало да пътува от Чикаго за Маями, е спукал гума и е получил повреда в двигателя. Пилотът е спрял излитането и всички 161 пътници и 9 души екипаж са били евакуирани."Американ еърлайнс" каза, че излитането е било спряно заради повреда в двигателя.По телевизията бяха излъчени кадри, показващи черен дим, идващ от спрелия на пистата самолет "Боинг 767", който изглеждаше повреден отзад и отдясно. Случаят се разследва от властите.Заради инцидента се стигна до забавяне на полети.


description: Разговорите ще са в Брюксел, където премиерът ще е на посещение днес.

title: Борисов ще обсъди днес с Федерика Могерини мигрантската криза

maintext: Министър-председателят Бойко Борисов ще обсъди днес с върховния представител на Европейския съюз по въпросите на външните работи и сигурността Федерика Могерини мигрантската криза и прилагането на споразумението между ЕС и Турция.Двамата ще дискутират и въпроси, залегнали в дневния ред на провеждащата се в белгийската столица конференция за Афганистан, съобщи пресслужбата на правителството.Борисов и Могерини ще разговарят днес в Брюксел, където премиерът ще е на работно посещение.


title: ДЕОС подкрепя Трайчо Трайков

maintext:
Трайчо Трайков и Съби Събев
Фотограф: Велко Ангелов
От партия ДЕОС обявиха, че подкрепят кандидата за президент на Реформаторския блок Трайчо Трайков. Решението е взето чрез специална процедура, наречена тест "за презигодност". "С негова помощ прекарахме възгледите и качествата на основните петима претенденти: Цецка Цачева, Румен Радев, Ивайло Калфин, Татяна Дончева и Трайчо Трайков, през цедката на нашите основни ценности и принципи", пишат от партията.За да вземем решение, направихме списък с 11 въпроса, с чиито отговори да видим кой от основните кандидати се приближава най-много до нашите програмни ценности, изложени в нашия манифест "Либерализъм в 9 точки и ½"; друг списък от 8 въпроса служеше да ни ориентира доколко личните качества на тестваните кандидати съответстват на изискванията за заемане на най-високия пост в държавата, обясняват процедурата от партията.Събралите се на 30 октомври членове на ДЕОС са дали отговори на всички въпроси в теста, като резултатът за всяка кандидатура представлява сумата от положителните и отрицателните точки, които тя е набрала, разделена на броя на участниците в събранието."По този начин първо място в предпочитанията ни зае Трайчо Трайков. Той набра 14,75 точки (от 22 възможни) по въпросника за близост до програмните положения на ДЕОС, изпреварвайки значително Татяна Дончева, която получи отрицателния сбор от минус 5,29 точки. Трети се класира Ивайло Калфин с минус 15,71 точки, а Радев и Цачева затвориха ариегарда на класацията с минус 20,5, съответно минус 21,5 точки. Трайчо Трайков получи също така и най-много точки по скалата за пригодност за президентския пост", съобщиха от ДЕОС.В изказванията си Трайков по редица въпроси застава доста близо до либералните ценности, които в ДЕОС възприемат като свое символ-верую. "За съжаление другите кандидати не само са много далеч от тях, но някои, като Цецка Цачева например, получиха и много ниски оценки по скалата за пригодност да изпълняват службата президент на републиката", съобщиха от либералната партия.Тестът "за презигодност" е включвал детайлно запознаване с изказванията на кандидатите. Той е показал още, че кандидатпрезидентската кампания като цяло е силно повърхностна, че много важни въпроси на държавата буквално отсъстват от посланията на претендентите, че рационалният дебат за бъдещето е заменен от заклинания, празни обещания и нагнетяване на страх."ДЕОС знаем, че оздравяването на обществото и държавата минава през разбиването на башибозушко-ченгесарския политически монопол, олицетворяван от ГЕРБ и псевдопротивниците й от БСП. Началото на този процес може да бъде поставено само след успешен избор на президент, приемащ либералните ценности на върховенството на закона, пазарната икономика и активната външна политика като част от свободния свят. В този смисъл призоваваме своите членове, симпатизанти и избиратели на тези президентски избори да подкрепят кандидатурата на Трайчо Трайков!", завършва съобщението на ДЕОС.


description: "Дневник" представя най-популярните снимки за последните две седмици от приложението "Гражданите". В него всеки може да докладва нарушение, като качи снимка, която го показва.

title: Фотогалерия: Докато нарушаваш правилата на пътя, някой те снима (част V)


description: Експерт постави под съмнение наличието на нефт и газ в блок "Хан Аспарух" и това принуди отговорните за темата членове на кабинета да дават обяснения.

title: Експерт се усъмни в успеха на сондажа в блок "Хан Аспарух", Томислав Дончев: спекулация

maintext:
Томислав Дончев
Фотограф: Юлия Лазарова
Експерт постави под съмнение наличието на нефт и газ в блок "Хан Аспарух", отговорните за темата членове на кабинета нарекоха всякакви коментари по темата спекулация.
Тази сутрин пред БНТ
преподавателят в Минно-геоложкия университет доц. Щерьо Льомов коментира, че "най-вероятно резултатите от направените досега изследвания в блока показват, че няма достатъчни количества газ, за да бъдат те обявени". "Липсата на новина, че има откритие, показва ниската перспективност на прокарания сондаж. Сондирането при тези дълбочини на морската вода е много скъпа дейност, така че, вероятно, тези, които ще инвестират в бъдеще, ще се замислят дали има необходимост и потенциал да бъдат вложени средства", каза той.Окончателна информация за това дали има нефт и газ в блока "Хан Аспарух" в Черно море няма да има преди да бъдат направени четири или пет сондажа, отговори задочно вицепремиерът Томислав Дончев, който участва в дискусия за концесиите и отговори на журналистически въпроси и по темата за "Хан Аспарух".Всякакви предварителни данни имат характер на спекулация, подчерта Дончев, цитиран от БТА.Попитан дали е вярно, че нямало данни за това в този участък да има нефт и газ, Дончев заяви, че не е вярно.По думите му редно е темата да коментират първи компаниите, които извършват проучването. "Ако въпросът ви е дали имам информация - имам, ако вторият въпрос е дали ще я споделя - отговорът е не", заяви вицепремиерът.Министърът на енергетиката Теменужка Петкова съобщи, че компаниите правят анализи на това, което са установили в резултат на първия сондаж, и към момента не се разполага с друга информация. Тя допълни, че компаниите не са обявили, че ще се оттеглят от проучването.Концесията за търсене и проучване за нефт и газ в блок "Хан Аспарух" беше спечелена от консорциум между френската Total, австрийската OMV и испанската Repsol през 2012 г., а сондирането започна тази пролет.


title: "Реал" (Мадрид) представи проекта за новия "Сантяго Бернабеу"

maintext:
Феновете на белите до няколко години ще могат да гледат любимия си тим на нов по-модерен стадион
Florentino Perez: "Sponsorships are the ones who finance infrastructures. It could have a last name, but it'll still be called Bernabeu." pic.twitter.com/mnKYCYydrV — RMadridHome (@RMadridHome_) October 11, 2016
"Реал" (Мадрид) и община Мадрид представиха проекта за новия стадион "Сантяго Бернабеу".На специална пресконференция президентът на испанския гранд Флорентино Перес и представителят на градската управа Мануел Кармена презентираха плановете за реконструкцията на съоръжението.Перес обясни, че ще има известна промяна и в името на стадиона. Той обаче бе категоричен, че не става дума за цялостно преименуване, а за добавяне и името на фирмата, която ще спонсорира проекта, към досегашното "Сантяго Бернабеу".По план ремонтните дейности трябва да започнат през 2017 година. Не се предвижда увеличаване на капацитета, който в момента е точно 85 454 места. По предварителни сметки ще бъдат инвестирани 400 милиона евро. От градската управа заявиха, че испанската столица ще спечели от реновацията на стадиона, тъй като ще бъде подобрена инфраструктурата в зоната около съоръжението и ще бъдат занижени нивата на шума.


title: Германия все пак е обявила за издирване извършителя на катастрофата при Драгоман

maintext:
Фотограф: Анелия Николова
Според последната информация, постъпила в Дирекция "Международно оперативно сътрудничество", турският гражданин Фарук Бекташ е обявен от германските власти за общодържавно издирване с цел задържането му. Това съобщи пресцентърът на МВР.По-рано през деня в кулоарите на Народното събрание министърът на вътрешните работи Румянта Бъчварова съобщи , че Германия, където е постоянният му адрес, е отказала да го върне в България. Тук той е обвинен за причинаване на катастрофа, довела до смърт на двама мотористи. Бекташ беше пуснат под домашен арест от български съд, но се укри.След обявяването му за международно издирване във връзка с Европейската заповед за арест първоначално германските власти са преценили, че не е необходимо да бъде задържан. Причината е, че е регистриран на един и същ адрес от 1982 г., а престъплението, във връзка с което се издирва, е извършено по непредпазливост. Отчетени са уседналостта на издирвания и неговата възраст.Сега германските власти уточняват, че е издадена заповед Бекташ да се яви в съответния съд, изпълнението на която ще покаже дали той е съгласен да бъде предаден.Българските компетентни органи полагат всички усилия, за да бъде осъществено предаването на Фарук Бекташ на българското правосъдие, подчертава МВР.


description: Засега няма сведения за жертви и разрушения. Премиерът на Италия Матео Ренци каза, че е в постоянна връзка с службите за защита на населението.

title: Земетресения със сила 5.4 и 6.4 разтърсиха Централна Италия (обновена в 23.50 часа)

maintext:
Земетресение с магнитуд 5.4 по Рихтер разлюля Централна Италия около 19 часа местно време, два месеца след като при по-силен трус загинаха близо 300 души и бяха сринати със земята няколко малки градчета, съобщи "Ройтерс", като цитира данни на Геофизичния институт на САЩ.
Двама души са били ранени при първото земетресение, съобщи ръководителят на агенцията за гражданска защита Фабрицио Курчио, предаде ДПА.
"Имаме сведения за двама ранени около Висо", каза Курчио за телевизия SkyTG24. Той добави, че не знае каква е степента на нараняванията им.
"Има срутвания, но нямаме данни за жертви и сме на тъмно под пороен дъжд, очаквайки Гражданска защита да ни докара прожектори," съобщи кметът.
Другите общини в района на епицентъра са Висо (1200 жители) и Усита (441 жители) в провинция Мачерата, както и Пречи (752 жители) в провинция Перуджа на областта Умбрия, уточнява БТА. Земетресението е усетено в градовете Рим, Лакуила, Перуджа, Флоренция, Арецо, Неапол, Казерта и Терни. На редица места е прекъснато снабдяването с електричество.
След първия последваха още три труса на дълбочина 8 километра с магнитуд съответно 2.6 , 2.5 и 2.8 по скалата на Рихтер.
Според сеизмолога Алесандро Амато от Националния институт по геофизика и вулканология трусовете имат връзка с по-тежкото земетресение, което стана на 24 август.
"Има разрушения, но на сгради, които бяха вече пострадали. Правим обиколка на територията, но не би трябвало да има жертви. Пробуди се обаче страхът след този нов трус," каза кметът на Аматиче -
Серджо Пироци.
В 21.18 часа месно време беше регистриран втори трус с магнитуд 6.4 на 68 км източно от град Перуджа в Централна Италия, съобщи "Ройтерс".Епицентърът на трусовете с дълбочина 10 и 8 километра е близо до градчето Кастел Сантанджело сул Нера до Перуджа, между областите Марке и Умбрия.Засега няма сведения за жертви и разрушения.Съобщава се за паднали мазилки от сгради. Кметът на Кастел Сантанджело сул Нера заяви, че в градчето няма ток.Премиерът на Италия Матео Ренци каза, че е в постоянна връзка със службите за защита на населението.най-засегнатото селище при земетресението от 24 августАмериканският геофизически институт съобщи, че е регистрирал и земетресение с магнитуд 5.4 близо до Висо.


description: БСП сплаши избирателите със заговор за етническа промяна у нас чрез заселването на бежанци, а ГЕРБ - кметовете, че мигрантската вълна може и да не бъде удържана.

title: Предизборна кампания: Игра със страховете на хората

maintext: Бойко Борисов и Корнелия Нинова откриха предизборната кампания с насаждане на страх от бежанска криза у нас.